b'\n_START_ARTICLE_\nKruhov krapec\n_START_PARAGRAPH_\nKruhov krapec ali kr\xc3\xb3pec, ponekod tudi postr\xc5\xbea\xc4\x8da ali pr\xc5\xa1ja\xc4\x8da, je v kru\xc5\xa1ni pe\xc4\x8di pripravljena jed, ki so jo gospodinje pripravljale ob peki kruha._NEWLINE_Za krapec oddvojimo manj\xc5\xa1i del kva\xc5\xa1enega testa, ki je pripravljen za kruh, ga razvaljamo na debelino prsta, po njemu razvrstimo majhne kup\xc4\x8dke zaseke, ki jih malo poglobimo v testo, da potem pri pe\xc4\x8denju mast ne odte\xc4\x8de s krapca._NEWLINE_Krapec damo pe\xc4\x8di skupaj s kruhom v kru\xc5\xa1no pe\xc4\x8d, ker je krapec veliko tanj\xc5\xa1i od kruha, je tudi prej pe\xc4\x8den. V prej\xc5\xa1njih \xc4\x8dasih so na kmetijah gospodinje postregle krapec kot poobedek po kosilu._NEWLINE_Krapec \xc5\xa1e danes pripravljajo na tak\xc5\xa1en na\xc4\x8din v Slovenskih goricah, v Prekmurju in Prlekiji pa pripravljajo krapec na druga\xc4\x8den na\xc4\x8din.\n_START_SECTION_\nKrompirjev krapec\n_START_PARAGRAPH_\nKrompirjev krapec je na enak na\xc4\x8din pripravljena poga\xc4\x8da kot krapec, samo da gospodinje moki prime\xc5\xa1ajo krompir. Na ta na\xc4\x8din so krapec pripravljali v \xc4\x8dasih, ko je bilo pomanjkanje moke, danes pa ga kme\xc4\x8dke gospodinje pripravljajo kot specialiteto.\n_START_SECTION_\nAjdov krapec\n_START_PARAGRAPH_\nAjdov krapec pe\xc4\x8dejo v Prlekiji na podoben na\xc4\x8din kot krompirjev krapec. Namesto krompirja p\xc5\xa1eni\xc4\x8dni moki prime\xc5\xa1ajo ajdovo moko. Ajdov krapec zgoraj nama\xc5\xbeejo z doma\xc4\x8do skuto.'